पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश सरकार ने मंगलवार को लॉकडाउन बढ़ाने का निर्णय ले लिया था, लेकिन कोरबा जिला के लिए कलेक्टर किरण कौशल ने बुधवार को 17 अप्रैल सुबह 6 बजे तक लॉकडाउन जारी किया है। उन्होंने पूरे जिले को कंटेनमेंट क्षेत्र घोषित कर दिया है। पहले 5 मई रात 12 बजे तक तालाबंदी का आदेश था।
इस बीच केंद्र सरकार ने पॉजिटिविटी रेट 10 प्रतिशत से अधिक रहने की स्थिति में संबंधित क्षेत्र में प्रतिबंध लगाने के निर्देश दिए। कोरबा जिले में एक सप्ताह से रोज लगभग 1200 के आसपास संक्रमित मिल रहे हैं। 3 दिन से तो स्थिति यह है कि प्रदेश में संक्रमित मरीज मिलने वाले पहले तीन जिलों में से एक जिला कोरबा रह रहा है। वहीं दूसरी तरफ कोरबा जिला में संक्रमण की दर 25 फीसदी से अधिक है। अर्थात यहां टेस्ट किए जाने वाले हर तीसरे या किसी किसी दिन तो चौथा व्यक्ति संक्रमित मिल रहा है। ऐसे में लॉकडाउन का सन्नाटा जरूरी हो गया है। वहीं यह देखा गया कि ग्रामीण क्षेत्रों में विवाह के दौरान तय सीमा से 10-10 गुना ज्यादा लोग पहुंच रहे थे, जिससे 3 मई से 17 मई तक शादियों पर प्रतिबंध लगा दिया है। जिले की सीमाएं 17 मई तक सीलबंद रहेंगी। आदेश में कृषि क्षेत्र से जुड़ी दुकानों को दोपहर 3 बजे तक छूट दी गई है। कोरियर व डाक सेवाओं को छूट दी गई है।
बैंक व पोस्ट ऑफिस को 50 स्टाफ के साथ खुलेंगे
शापिंग माॅल में स्थित किराना दुकान, डेलीनीड्स व प्राविजन स्टोर को खोलने की अनुमति नहीं होगी, लेकिन ऐसी अन्य दुकानों को दोपहर 3 बजे तक ऑनलाइन, वाट्सएप, टेलीफोन, मोबाइल आदि से ऑर्डर देकर होम डिलीवरी देने की अनुमति है। बैंकों व पोस्ट ऑफिस में 50 स्टाफ के साथ खोलने की अनुमति होगी। मेडिकल, राशन दुकानों, पेट्रोल पंप व गैस एजेंसी वालों को पहले ही छूट दी थी, अब छूट का दायरा बढ़ाते हुए कोल ट्रांसपोर्टर, उद्योग व्यवसाय आदि को भी लेन-देन की अनुमति दी है। लेकिन अन्य तरह की गतिविधियां जैसे की फिक्स डिपाजिट, बीमा पाॅलिसी, सेविंग अकाउंट, नया एकाउंट खोलने आदि की अनुमति नहीं होगी।
ढाबा और रेस्टोरेंट भी टेक अवे के लिए खोल सकेंगे
नगरीय क्षेत्र से बाहर स्थित गैरेज, टायर पंचर की दुकान, ढाबा रेस्टोरेंट भी टेक अवे के लिए खोल सकेंगे। आने जाने के लिए अनुमति लेनी होगी। परीक्षार्थियों, कोविड ड्यूटी मेें लगे कर्मचारियों को जारी पास ई-पास के रूप में मान्य होगा। रेल व हवाई यात्रियों का टिकट ही उनका ई पास होगा। आने वाले यात्रियों को आरटीपीसीआर रिपोर्ट साथ में रखनी जरूरी होगी। टीकाकरण का काम जारी रहेगा।
होम डिलीवरी की सुविधा: फुटकर व्यापारियों तक सुबह 6 से 9 बजे तक थोक व्यापारी पहुंचाएंगे सामान
थोक व्यापारियों कोे रात 11 से 5 बजे तक अनलोडिंग की अनुमति रहेगी। वहीं उन्हें फुटकर व्यापारियों तक सामान पहुंचाने सुबह 6 से 9 बजे तक अनुमति रहेगी। होम डिलीवरी करने वाले कोविड प्रोटाेकाल पूरी तरह से पालन करेंगे। पशु आहार, एक्वेरियम की दुकान सुबह 7 बजे से खोल सकेंगे। अस्पताल, नर्सिंग होम, क्लीनिक, मेडिकल स्टोर, पशु आहार की दुकानें, न्यूज पेपर वितरण, पेट्रोल पंप संचालन को पूर्ववत अनुमति रहेगी। एसी, कूलर, सेेनेटरी फीटिंग, इलेक्ट्रिशियन, पलंबर को संबंधित क्षेत्र के एसडीएम से अनुमति लेकर घर पहुंच सेवा देनी होगी। टेस्टिंग व टीकाकरण के लिए अस्पताल या पैथोलेब जाने की अनुमति होगी।
राताखार-सुनालिया रोड: सन्नाटा बता रहा है कि लोग जागरूक हैं, बहुत ही जरूरी हो तभी निकलें
बुधवार को व्यस्त रहने वाला दर्री रोड से राताखार-सुनालिया रोड इस तरह से सन्नाटे में डूबा हुआ था। यह सन्नाटा जरूरी है क्योंकि हमारे जिले मेें लगातार संक्रमित मरीजों की संख्या 1200 के आसपास रह रही है, वहीं पिछले एक सप्ताह से प्रतिदिन कोरोना संक्रमण से 15 लोगों की मौत हो रही है। प्रशासन ने लॉकडाउन आगे बढ़ा दिया है। अब जरूरत है कि हम सभी आत्मानुशासन के साथ कोविड प्रोटोकाल का पालन करने के लिए संकल्पित हों तभी इस संक्रमण की लहर से जूझ पाएंगे। बहुत जरूरी न हो तब तक घर से न खुद निकलें और न ही परिवार के किसी सदस्य को निकलने दें।
ये रहेंगे शुरू के जैसे प्रतिबंधित:
शराब दुकानें बंद रहेंगी। धार्मिक, सांस्कृतिक व पर्यटन स्थल आम लोगों के लिए बंद रहेंगे। सभी काम्पलेक्स, माल, क्लब, स्वीमिंग पूल, स्कूल, कालेज, सैलून, पान व सिगरेट की दुकान, पार्क, मंडिया, जिम, चौपाटी पूर्व की तरह बंद रहंेगे। कोई सभा, जुलूस, सामाजिक, धार्मिक, राजनैतिक आयोजन प्रतिबंधित रहेगा।
जानिए... कौन सी सुविधा किन शर्तों पर मिलेगी
इलेक्ट्राॅनिक्स व इलेट्रिकल बंद
एसी कूलर व सेनेटरी फिटिंग के कारीगर पास लेकर काम कर सकेंगे, आटा चक्की व फ्लोर मिल दोपहर 3 बजे तक खोल सकेंगे, कृषि उपकरण, मरम्मत व कीटनाशक, खाद की दुकानें दोपहर 3 बजे तक खुली रहेंगी
बैंक व कोरियर सर्विस खुलेंगी
कोरियर से ई-कामर्स सेवाएं प्रतिबंधित रहेंगी, बैंक व पोस्ट आफिस से खाताधारक दवा, चिकित्सा, आक्सीजन निर्माता प्लांट,पेट्रोल पंप, कोल ट्रांसपोर्टर, गैस एजेंसी, राशन दुकान, उद्योग व्यवसाय के लिए लेनदेन कर सकेंगे, आम खाताधारकों के अन्य जैसे फिक्स डिपाजिट आदि के काम प्रतिबंदित रहेगा।
निजी प्रतिष्ठान नहीं खुलेंगे
बैंकिंग, डाक, एटीएम संचालन, औद्योगिक एवं विनिर्माण कार्य सीमित आनसाइड कंस्ट्रक्शन, कृषि व उससे जुड़े काम, प्रिंट व इलेट्रानिक मीडिया, टेलीकम्युनिकेशन, पेट्रोल पंप, एलपीजी से संबंधित सेवाएं शर्तों के साथ जारी रखने की अनुमति दी गई है।
होटल और रेस्टोरेंट पर भी रोक
नगर निगम से अनुमति लेकर खाद्य पदार्थों की होम डिलीवरी कर सकेंगे, जिसका समय सुबह 6 बजे से रात 8 बजे तक होगा। इन हाउस डायनिंग व टेक अवे पूर्णत: प्रतिबंधित रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn